Lionel Shriver

Margaret Ann Shriver, coñecida como Lionel Shriver, nada en Gastonia (Carolina do Norte) o 18 de maio de 1957, é unha xornalista e novelista estadounidense. Logrou sona internacional coa súa novela We Need to Talk About Kevin, distinguida en 2005 co premio Orange.

 Traxectoria 

 Primeiros anos e formación 
Naceu no seo dunha familia profundamente relixiosa, na que o seu pai, Donald, era un predicador presbiteriano que se converteu nun académico e presidente do Union Theological Seminary en Nova York e a súa nai era ama de casa. Aos 15 anos, cambiou o seu nome de Margaret Ann por Lionel porque non lle gustaba o nome que lle puxeran e, como rapaza, sentiu que un nome masculino convencional era máis axeitado.

Shriver estudou escritura no Barnard College da Universidade Columbia, onde tamén fixo un mestrado.

 Novelas 
Shriver escribiu oito novelas, das cales sete foron publicadas, antes de escribir We Need to Talk About Kevin, que ela chamou a súa novela "facer ou romper" debido aos anos de "decepción profesional" e "escuridade virtual" que a precederon.

Nunha entrevista coa revista Bomb, Shriver enumerou os diversos temas das súas novelas ata a publicación de We Need to Talk About Kevin: "antropoloxía e primeiro amor, tambores do rock and roll e inmigración, os problemas de Irlanda do Norte, demografía e epidemioloxía, herdanza, tenis, competición conxugal, terrorismo e cultos á personalidade". En lugar de escribir personaxes tradicionalmente simpáticos, Shriver prefire crear personaxes que sexan "difíciles de amar".

We Need to Talk About Kevin foi galardoado co Premio Orange 2005. A novela é un estudo da ambivalencia materna e do papel que podería ter desempeñado na decisión do personaxe principal de asasinar a nove persoas no seu instituto. Provocou moita controversia e alcanzou o éxito a través do boca a boca. A propia Shriver declarou sobre que We Need to Talk About Kevin se convertese nun éxito editorial:Brady, Tara, "Talking about Kevin", The Irish Times, 21 de outubro de 2011 

Pouco despois, en 2011, foi adaptada ao cine co mesmo título nunha película protagonizado por Tilda Swinton.

En 2009, doou o conto "Long Time, No See" ao proxecto "Ox-Tales" de Oxfam; eran catro coleccións de historias do Reino Unido escritas por 38 autores. A súa historia foi publicada na colección Fire.

O 2 de marzo de 2010, publicou a novela So Much for That. Nela, presentou unha crítica mordaz ao sistema de saúde dos Estados Unidos e foi nomeada como finalista do National Book Award na categoría de ficción. O seu seguinte traballo, The New Republic publicouse en 2012. Malia estar escrito en 1998, non atopara ningunha editorial ata entón. No 2013, publicou o seu libro, Big Brother: A Novel, para a que se inspirou na obesidade mórbida dun dos seus irmáns.

En maio de 2016, publicou The Mandibles: A Family, 2029–2047. A novela está ambientada na vida de catro xeracións da mesma familia nun futuro próximo no que o dólar colapsa e os Estados Unidos non pode pagar a súa débeda nacional e perde a súa condición de potencia e se produce a quebra. A seguir, o goberno substitúe o dólar por outra moeda, incauta o ouro e anula os bonos, e os membros da adinerada familia Mandible deben enfrontarse á decepción e loitar por sobrevivir despois de que a herdanza coa que contaban se convertese en cinza. Como remate, México construe un muro na súa fronteira norte para evitar que os cidadáns estadounidenses desesperados intentase entrar ilegalmente cos seus aforros.  A novela, afirmou Shriver durante unha entrevista, en Front Row da BBC Radio 4 o 9 de maio de 2016, "non era ciencia ficción". Posteriormente, nun artigo de Literary Review, o seu crítico Jude Cook afirmou que era unha "sátira ácida" na que "todo o malo que podería pasar... pasou.

 Xornalismo 
Shriver ten colaborado co The Wall Street Journal, Financial Times, The New York Times, The Economist, Harper's e outras publicacións, ademais do programa Talkback de Radio Ulster. En xullo de 2005, Shriver comezou a escribir unha columna para The Guardian,[22] na que compartiu as súas opinións sobre a disposición materna dentro da sociedade occidental, a mesquindade das autoridades gobernamentais británicas e a importancia das bibliotecas. a súa morte ao Belfast Library Board, de cuxas bibliotecas comprobou moitos libros cando vivía en Irlanda do Norte).[10][23]

Shriver escribe, dende setembro de 2017, unha columna para The Spectator; e tamén contribúe ocasionalmente á páxina de "Comment" de The Times.

 Polémicas 
Algunhas das súas opinións xeraron polémicas en diversos ámbitos. Así, Shriver, tense manifestado en varias ocasións en contra da inmigración ao Reino Unido, e en 2021 escribiu un artigo no que afirmaba: "É bioloxicamente perverso que os occidentais acepten pasivamente e mesmo apoien a entrada de estranxeiros tan masivas e que os nativos estean a entregar o seu territorio sen disparar". As críticas acusándoa de xenofobia foron inmediatas.

Shriver criticou o sistema de saúde estadounidense nunha entrevista en maio de 2010 mentres estaba no Sydney Writers' Festival en Australia, na que dixo estar "exasperada pola forma en que se dirixían os asuntos médicos no meu país" e considera que está tomando "a súa vida nas súas propias mans. Sobre todo, levo a miña conta bancaria nas miñas mans porque se dou un mal xiro á bicicleta e me atropela un taxi, podería perder todo o que teño".

Como conferenciante principal do Brisbane Writers' Festival de 2016, Shriver pronunciou un controvertido discurso crítico co concepto de apropiación cultural que levou ao festival a "cortar a súas relacións co discurso de Shriver e negar publicamente o seu punto de vista".  Shriver fora criticada anteriormente pola súa representación de personaxes latinos e afroamericanos no seu libro The Mandibles, que foi descrito por un crítico como racista e por outro como políticamente equivocado. No seu discurso no Festival de Escritores, Shriver impugnou estas críticas ao seu libro, afirmando que os escritores deberían ter dereito a escribir desde calquera perspectiva, raza, xénero ou orixe que elixisen.

En xuño de 2018, criticou un esforzo da editorial Penguin Random House para diversificar os autores que publicaba e representar mellor á poboación, dicindo que primaba a diversidade sobre a calidade e que se publicaría un manuscrito "escrito por un caribeño transexual gay que abandonou os estudos ós sete anos"  "malia ser ou non un incoherente, tedioso, sinuoso e insensible monte de papel mesturado para reciclaxe". Estas opinión provocaron a crítica doutra escritora de Penguin Random House, Candice Carty-Williams. Como resultado dos seus comentarios, Shriver foi eliminada como xuíz dun concurso para a revista Mslexia.

Shriver expresou a súa oposición ao movemento woke e á política de identidade nunha entrevista de 2021 con The Evening Standard, e afirmou que "non me gusta a discriminación de ningún tipo", pero engadiu "non hai nada maligno, polo menos inicialmente, no impulso de buscar unha sociedade máis xusta". O maior problema dos wokes son os seus métodos, que con demasiada frecuencia implican insultos, silenciamento, vinganza e depredación".

Shriver é unha mecenas do grupo de preocupación sobre a taxa de crecemento da poboación do Reino Unido, Population Matters, e apoiou a saída do Reino Unido da Unión Europea.

 Vida persoal 
Viviu en Nairobi, Bangkok e Belfast e, dende 1999, reside en Berdmonsey, Londres. Ensinou orfebrería no Buck's Rock Performing and Creative Arts Camp en New Milford, Connecticut. O 7 de xuño de 2016, Shriver apareceu no programa da BBC Radio 4 My Teenage Diary, durante o cal leu fragmentos dos seus diarios de finais dos anos 60 e principios dos 70 e comentou a súa educación e adolescencia.

Dende 2003, está casada co batería de jazz Jeff Williams.

 Obra 
 Ano TítuloXénero 1986 The Female of the SpecieNovela 1987 Checker and the DerailleursNovela 1990 Ordinary Decent CriminalsNovela 1994 Game ControlNovela 1996 A Perfectly Good FamilyNovela 1997 Double FaultNovela 2005 We need to talk about KevinNovela 2007 The Post-Birthday WorldNovela 2010 So Much for ThatNovela 2012 The New RepublicNovela 2013 Big BrotherNovela2016The MandiblesNovela2017The Standing ChandelierNovela2018Property Relatos curtos2020The Motion of the Body Through SpaceNovela2021Should We Stay or Should We GoNovela2022Abominations: Selected Essays from a Career of Courting Self-DestructionNon ficción

 Notas 

 Véxase tamén 

 Outros artigos 
 We Need to Talk About Kevin (filme)
 Ligazóns externas 

 Ficha na editorial Serpents Tail
 Ficha na BBC
 Video-eEntrevista sobre a política de indentidade, por Henk de Berg
 Video-entrevista sobre literatura, liberdade de expresión, censura, apropiación cultural por Henk de Berg

Categoría:Escritores dos Estados Unidos de América
Categoría:Escritores en lingua inglesa
Categoría:Nados en Carolina do Norte
Categoría:Nados en 1957
Categoría:Novelistas dos Estados Unidos de América